Trikrat je nastopila na olimpijskih igrah in leta 2010 osvojila bronasti medalji v smuku in veleslalomu. Sedemkrat je nastopila na svetovnih prvenstvih, prvo medaljo je dosegla leta 2009 z bronom v kombinaciji, uspeh kariere pa leta 2001, ko je postala svetovna prvakinja v smuku in superveleslalomu. V svetovnem pokalu je tekmovala štirinajst sezon med letoma 2003 in 2017 ter dosegla sedem zmag in še 35 uvrstitev na stopničke. V skupnem seštevku svetovnega pokala je bila najvišje na četrtem mestu v letih 2007 in 2011, ob tem je bila dvakrat druga v superveleslalomskem seštevku in enkrat v veleslalomskem ter enkrat tretja v smukaškem seštevku. Leta 2011 je bila razglašena za avstrijsko športnico leta.